EkBass/fiwiki-20250220-pages-articles huggingface dataset:
Vilppulan kirkko

Vilppulan kirkko on vuonna 1900 valmistunut arkkitehti Georg Schreckin suunnittelema puinen päätytornillinen pitkäkirkko Mänttä-Vilppulan Vilppulassa. Kirkon ikkunoissa on vaikutteita gotiikasta ja kirkkosalin penkeissä jugendista, kirkkotekstiilit on suunnitellut taiteilija Tellervo Strömmer. Kirkkoa on korjattu 1914, 1929, 1954 ja 2023. Kirkon yhteydessä on Vilppulan hautausmaa. Kirkossa on tilaa noin 700 hengelle. Alttaritaulun Vapahtaja palestiinalaisen vuoristomaiseman keskellä on maalannut Pekka Halonen 1914, kuori-ikkunassa on lasimaalaus Alfa ja Omega. == Vilppulan hautausmaa == Vilppulan vuonna 1894 käyttöön otettu hautausmaa on kirkon ympärillä. Vilppulan hautausmaa; Mantta-vilppulanseurakunta.fi === Hautamuistomerkkejä === Julkinen teos Paikka Kartalla Tekijä Paljastusvuosi Kuva WD E. W. Lybeckin hautamuistomerkki Eino Koivisto; Kuvataiteilija­matrikkeli (karttalinkki likimääräinen) 1976 G. A. ja Alice Serlachiuksen kaksoismuotokuvareliefi 1912 Wladimir ja Thyra Jurveliuksen hautamuistomerkki 1905-1907 == Kuvagalleria == Kuva:Vilppulan kirkko 2.JPG|Kirkon pääty Kuva:Vilppulan kirkko 1.JPG|Kirkko talviasussa Kuva:Vilppulan kirkko 4.JPG|Hautausmaan aluetta Kuva:Vilppula sh.JPG|Sankarihaudat ==Lähteet== == Aiheesta muualla == Luokka:Mänttä- Vilppulan rakennukset ja rakennelmat Luokka:Suomen puiset pitkäkirkot Luokka:Vilppula
Mäntän kirkko

Mäntän kirkko on vuonna 1928 valmistunut arkkitehti W. G. Palmqvistin suunnittelema kivikirkko Mäntän keskustassa Mänttä-Vilppulan kaupungissa. Mäntän seurakunta erotettiin Vilppulasta vuonna 1921 ja kunta vuotta myöhemmin. Itsenäisen seurakunnan perustamisen yhtenä edellytyksenä oli G. A. Serlachius Oy:n päätös rakennuttaa ja lahjoittaa seurakunnalle oma kirkko. Niinpä yhtiö rakennutti kirkon omalla kustannuksellaan. Rakennukseen mahtuu noin 450 henkeä. Kirkko on pohjaratkaisultaan ristinmuotoinen ja se edustaa tyyliltään lähinnä pohjoismaista uusbarokkia. Kellotapulin korkeus on 37 metriä ja kirkkosalin kupoli on 13 metriä lattiatasosta. Tornilliseen leveärunkoiseen pitkäkirkkoon liittyy matalampi monikulmainen kuori. Sivuilla on satulakattoiset kylkiäiset, joista toinen avautuu kirkkosaliin ja toisessa on seurakuntasali. Ulkoseiniltään vaaleanruskeaksi rapattu kirkko on rakennettu osaksi kivestä ja osaksi tiilestä. Tornin yläosa on mukailtu barokkimaisen kaartuvaksi. Kirkkosalia kattaa kookas ristiholvi. Mäntän kirkon erityispiirre on runsas taiteen käyttö sisustuksessa. Alttaritaulun on maalannut Alvar Cawén. Taulu esittää Mariaa ja Jeesus-lasta lampaiden ympäröimänä. Se on paikallinen tulkinta jouluevankeliumista. Mallina ollut mänttäläinen nainen istuu lapsi sylissään Joenniemen kartanon lampaiden ympäröimänä. Maalauksen värien pehmeät pohjasävyt on otettu luonnosta. Alttaritaulun sivuilla olevat lasimaalaukset ovat myös Alvar Cawénin työtä, kun taas urkuparven lasimaalauksen on tehnyt Eric O. W. Ehrström. Kirkko on museoviraston suojelukohde. Hannes Autereen yhteensä 35 puuveistosta ovat kansanomaisia kristinuskon, kirkollisen elämän ja historian kuvauksia. Alttarikaiteen puureliefit kuvaavat Jeesuksen elämänvaiheita. Saarnatuolin aihepiiri esittää kirkollista elämää, jota Autere on höystänyt huumorilla. Raamatun tapahtumat ja sen henkilöhahmot ovat joidenkin veistosten aiheita. Neitsyt Maria Jeesus-lapsi sylissään, Pietari avaimineen sekä neljä evankelistaa ovat saaneet paikkansa saarnatuolin kaiteessa. Katoksen päällä on Ihmisen Poika käsissään Jumalan sanan kaksiteräinen miekka. Urkuparven kaiteen yhdeksän reliefiä kuvaavat Suomen kansan muinaista elämää ja työntekoa. == Lähteet == == Aiheesta muualla == * * Mänttä-Vilppulan seurakunta, Mäntän kirkko * Mäntän seurakunnan kirkko. G. A. Serlachius Oy:n kaunis lahjoitus, Helsingin Sanomat, 16.09.1928, nro 252, s. 18, Kansalliskirjaston digitaaliset aineistot * Uudenaikaiset urut, Suomen Kuvalehti, 10.11.1928, nro 46, s. 21, Kansalliskirjaston digitaaliset aineistot Luokka:Mänttä-Vilppulan rakennukset ja rakennelmat Luokka:Suomen kivikirkot Luokka:Mänttä Luokka:W. G. Palmqvistin suunnittelemat rakennukset
Henry Cecil Bovell

Henry Cecil Bovell (4. tammikuuta 1893 – 31. maaliskuuta 1963) oli Britannian kuninkaallisen laivaston vara-amiraali. Hän syntyi 4. tammikuuta 1893 Barbadoksella Länsi-Intian saaristossa. Hänen isänsä oli Sir Henry A. Bovell.unithistories.com Bovell liittyi laivastoon 1905 ja kävi Osbornen ja Dartmouthin laivastoakatemioita. Hän aloitti 1910 laivapalveluksensa HMS Lord Nelsonilla. Hän suoritti tykistöopinnot 1917 ja jatkoi sitten laivuepalvelusta HMS Vampirella. Hänet ylennettiin kontra-amiraaliksi 8. tammikuuta 1944, ja hän jäi eläkkeelle 1947. Eläkkeellä ollessaan hänet ylennettiin vara- amiraaliksi 13. heinäkuuta 1948. == Alukset, joilla palvellut == *HMS Lord Nelson 1910 *HMS Vampire 3. toukokuuta 1918 – tammikuu 1919 *HMS Douglas 1. syyskuuta 1924 – tammikuu 1925 *HMS Barham 20. syyskuuta 1926 – heinäkuu 1927 *HMS Norfolk 31. joulukuuta 1931 – tammikuu 1934 (ensimmäinen päällikkyys) *HMS Victory 1938 *HMS Vindictive 17. joulukuuta 1938 – elokuu 1939 *HMS Argus 7. lokakuuta 1939 – huhtikuu 1940 *HMS Victorious 15. lokakuuta 1940 – elokuu 1942 == Lähteet == Luokka:Brittiläiset amiraalit Luokka:Vuonna 1893 syntyneet Luokka:Vuonna 1963 kuolleet
Toinen apologia

Toinen apologia (; ) on Justinos Marttyyrin kirjoittama apologia kristinuskon puolustukseksi. == Historia == Justinos eli ja kirjoitti toisella vuosisadalla ajanlaskun alun jälkeen ja oli näin ensimmäisiä kristillisiä apologeetteja eli kristinuskoa filosofis-teologisesti puolustaneita kirjailijoita. Ennen Toista apologiaa Justinos oli jo kirjoittanut kristinuskon puolustukseksi pidemmän Ensimmäisen apologian. Molemmat teokset on ajoitettu noin vuosille 150–154. Justinos on saanut apologioihinsa innoitusta Platonin kirjoittamasta Sokrateen puolustuspuheesta.Myllykoski, Martti: Justinos Marttyyrin maailma. Teoksessa Justinos Marttyyri 2008, s. 16–22. Toinen apologia vaikuttaa syntyneen jonkin ajankohtaisen konfliktin johdosta. Eräitä kristittyjä oli tuomittu kuolemaan pelkästään uskonsa vuoksi. Justinos on kirjoittanut teoksensa osoittaakseen, että kristityt ovat elämältään nuhteettomia ja että heidän uskonsa on totta. Teos vaikuttaa sijoittuvan Roomaan. Toinen apologia nähdään yleensä eräänlaisena Ensimmäisen apologian liitteenä. Jotkut tutkijat ovat kuitenkin argumentoineet sen itsenäisen retorisen luonteen puolesta. On mahdollista, että Eusebios tunsi apologiat yhteisnimellä Ensimmäinen apologia ja viittasi nimellä Toinen apologia johonkin sittemmin kadonneeseen Justinoksen teokseen. Teksti on säilynyt nykyaikaan yhdessä keskiaikaisessa käsikirjoituksessa, niin kutsutussa Pariisin käsikirjoituksessa (Codex Parisinus Graecus 450) vuodelta 1364. == Sisältö == Justinoksen teos koostuu 15 luvusta. Teoksen alussa Justinos käsittelee kristittyjä vastaan puhjenneita vainoja. Hän pyrkii eri tavoin osoittamaan, että vainot ovat epäoikeudenmukaisia.Justinos Marttyyri: Toinen apologia 1–3. Sen jälkeen Justinos käsittelee itse kristillistä uskoa. Hänen mukaansa kristittyjen elämällä maailmassa on jumalallinen tarkoitus. Vain kristityillä on koko Sana, ja he myös elävät sen mukaista elämää.Justinos Marttyyri: Toinen apologia 4–13. Teos päättyy vetoomukseen oikeudenmukaisen tuomion puolesta.Justinos Marttyyri: Toinen apologia 14–15. == Lähteet == == Kirjallisuutta == === Suomennos === * Justinos Marttyyri: Toinen apologia. Teoksessa === Muita käännöksiä ja alkutekstien laitoksia === * * Migne, Jacques-Paul (toim.): Patrologia Graeca 6.441–470. == Aiheesta muualla == === Teos === * Justinos Marttyyri: Toinen apologia. Suomennos Martti Myllykoski. Helsingin yliopiston teologinen tiedekunta. * Iustinus: Apologia Secunda. Documenta Catholica Omnia. * Justin Martyr: The Second Apology. New Advent. * Justin Martyr: The Second Apology. Christian Classics Ethereal Library. === Muuta === * Myllykoski, Matti: Toisen apologian kommentaari. Helsingin yliopiston teologinen tiedekunta. Luokka:Apologeettiset kirjat Luokka:Justinos Marttyyrin teokset
Ramos

Ramos on muun muassa seuraavien henkilöiden sukunimi: * Adrián Ramos (s. 1986), kolumbialainen jalkapalloilija * Albert Ramos (s. 1988), espanjalainen tennispelaaja * Alberto Gaudêncio Ramos (1915–1991), brasilialainen katolinen arkkipiispa * Anthony Ramos (s. 1991), yhdysvaltalainen näyttelijä ja laulaja * António Ramos Monteiro (1928–2004), portugalilainen katolinen piispa * António Manuel Moiteiro Ramos (s. 1956), portugalilainen katolinen piispa * Arantxa Ramos (s. 1988), espanjalainen uimari * Cássio Ramos (s. 1987), brasilialainen jalkapallomaalivahti * Efrén Ramos Salazar (1939–2005), meksikolainen katolinen piispa * Emilio Ramos (s. 1935), espanjalainen jousiampuja * Felipe Ramos (s. 1963), meksikolainen jalkapalloerotuomari * Fidel V. Ramos (1928–2022), Filippiinien presidentti 1992–1998 * Gonçalo Ramos (s. 2001), portugalilainen jalkapalloilija * Graciliano Ramos (1892–1953), brasilialainen kirjailija * Francisco Javier Chavolla Ramos (s. 1946), meksikolainen katolinen piispa * Hernando da Silva Ramos, Nano (s. 1925), brasilialainen Formula 1 -kuljettaja * Hugo Novoa Ramos (s. 2003), espanjalainen jalkapalloilija * Ismel Ramos (s. 1985), venezuelalainen lentopalloilija * Joana Ramos (s. 1982), portugalilainen judoka * João Ramos do Nascimento, Dodinho (1917–1996), brasilialainen jalkapalloilija * José Ramos Horta (s. 1949), Itä-Timorin presidentti 2007–2012, Nobelin rauhanpalkinnon saaja * Jose Cardoso dos Ramos Cassandra (s. 1964), saotomeprincipelainen poliitikko * Juande Ramos (s. 1954), espanjalainen jalkapalloilija ja valmentaja * Laerció Ramos jr (s. 1984), brasilialainen jalkapalloilija * Mark Ramos-Nishita, Money Mark (s. 1960), yhdysvaltalainen muusikko, lauluntekijä ja tuottaja * Mauro Ramos (1930–2002), brasilialainen jalkapalloilija * Mel Ramos (1935–2018), yhdysvaltalainen poptaiteilija * Murilo Sebastião Ramos Krieger (s. 1943), brasilialainen katolinen arkkipiispa * Nathalia Ramos (s. 1992), espanjalainen näyttelijä * Rafael Coello Ramos (1877–1967), hondurasilainen säveltäjä ja muusikko * Rafael Palmero Ramos (1936–2021), espanjalainen katolinen piispa * Ruy Ramos (s. 1957), japanilainen jalkapalloilija * Sarah Ramos (s. 1991), yhdysvaltalainen näyttelijä * Sergio Ramos (s. 1986), espanjalainen jalkapalloilija * Sugar Ramos (1941–2017), kuubalais-meksikolainen nyrkkeilijä.
Majestic-luokka (taistelulaiva)

Majestic-luokka oli Britannian kuninkaallisen laivaston taistelulaivaluokka, johon kuului yhdeksän 1895-1898 valmistettua alusta. Luokan aluksista HMS Majestic upposi Saksan keisarikunnan laivaston sukellusveneen SM U-21 torpedoimana vuonna 1915 ja loput romutettiin ensimmäisen maailmansodan jälkeen. == Alukset == Majestic-luokan hävittäjätGardiner, Robert 1860-1905 s. 34 Nimi Telakka Kölinlasku Vesille Valmis Kohtalo HMS Caesar Portsmouthin telakka 25. maaliskuuta 1895 2. syyskuuta 1896 tammikuu 1898 myyty romutettavaksi 1921 HMS Hannibal Pembroken telakka 1. toukokuuta 1894 28. huhtikuuta 1896 huhtikuu 1898 myyty romutettavaksi 1920 HMS Illustriuos Chathamin telakka 11. maaliskuuta 1895 17. syyskuuta 1896 huhtikuu 1898 myyty romutettavaksi 1920 HMS Jupiter j. & G. Thomson, Clydebank 26. huhtikuuta 1894 18. marraskuuta 1895 toukokuu 1897 myyty romutettavaksi 1920 HMS Majestic Portsmouth helmikuu 1894 31. tammikuuta 1895 joulukuu 1895 uponnut Saksan keisarikunnan laivaston sukellusveneen SM U-21 torpedoimana 27. toukokuuta 1915 HMS Magnificent Chatham 18. joulukuuta 1893 19. joulukuuta 1894 joulukuu 1895 myyty romutettavaksi 1921 HMS Mars Laird, Son and Company, Birkenhead 2. kesäkuuta 1894 30. maaliskuuta 1896 kesäkuu 1897 myyty romutettavaksi 1921 HMS Prince George Portsmouth 10. syyskuuta 1894 22. elokuuta 1895 marraskuu 1896 myyty romutettavaksi 1921 haaksirikkoutunut matkalla Saksaan HMS Victorious Chatham 28. toukokuuta 1894 19. lokakuuta 1895 marraskuu 1896 myyty romutettavaksi 1922 == Lähteet == * * * * === Viitteet === *
Tyyppi 81 Tan-SAM

Tyyppi 81 Tan-SAM on lyhyen kantaman japanilaisvalmisteinen ilmatorjuntaohjus. Ohjusasejärjestelmän kehitti Toshiba Electrics. Käyttöönotto tapahtui 1981. Asejärjestelmän ohjautuminen perustui infrapunahakuun (IR). Siihen tehtiin jo 1980-luvulla päivityksiä, joilla pyrittiin parantamaan häirinnänsietoa sekä lisäämään osumistarkkuutta. Tyyppi 81 Tan-SAM oli jokseenkin tunnoton elektroniselle häirinnälle, mutta ajautui alttiisti muihin harhautusvälineisiin, kuten häirintäsoihtuihin. Uuden ohjusversion nimenä oli Tyyppi 81 Tan-SAM Kai. Ohjusaseen laukaisupaino on 100 kg. Sen ulottuvuus on 7 km. Ohjus on pituudeltaan 2,70 m. Moottori on yksivaiheinen ja kiinteätä ajoainetta käyttävä.Hogg: s. 232 == Lähteet == * === Viitteet === == Aiheesta muualla == * Luokka:Ilmatorjuntaohjukset
Ihmemaa (romaani)

Ihmemaa (A Place Called Here) on kirjailija Cecelia Ahernin vuonna 2006 ilmestynyt romaani. Se on alkuperäiseltä julkaisemisjärjestykseltään Ahernin neljäs romaani. == Juoni== Sandy Shortin lapsuudennaapurin Jenny-Mayn kadottua Sandy alkaa miettiä minne kadonneet ihmiset ja asiat oikein joutuvat. Katoamisesta lähtien hän suhtautuu hukkaamiinsa esineisiin pakkomielteisesti ja muun muassa nimeää huolellisesti kaikki tavaransa. Sandyn vanhemmat ja palkkaavat tyttärelleen psykiatrin, joka auttaa Sandya pakkomielteessään. Aikuisena Sandy Short työskentelee Irlannin poliisivoimissa mutta perustaa pian oman yrityksen, joka etsii kadonneita ihmisiä. Pian Sandy saa yhteydenoton Jack Ruttlelta, joka etsii kadonnutta pikkuveljeään, Donalia. Matkalla tapaamiseen Jackin kanssa Sandy eksyy metsään ja katoaa. Sandy päätyy paikkaan, Ihmemaahan, jonne kadonneet ihmiset ja asiat päätyvät. Hän löytää Ihmemaasta kaikki kadottamansa asiat ja ihmiset. Sandy ei kuitenkaan löydä kahta ihmistä, jotka hän todella haluaisi löytää, Donalia ja Jenny-Mayta. Sandyllä on koti-ikävä ja hän huomaa, että ihmisiä katoaa myös Ihmemaasta ymmärtää, että hänen ainoana keinonaan päästä takaisin kotiin on hukata itsensä uudestaan. Ongelmana on kuitenkin se, että itseään on vaikea hukata tietoisesti. ===Henkilöitä=== *Sandy Short: Romaanin 34-vuotias päähenkilö, jolle muodostuu pakkomielle kadonneista ihmisistä ja asioista. Hän työskentelee omassa yrityksessään, joka etsii kadonneita ihmisiä. *Jenny-May Butler: Sandyn lapsuudenaikainen naapuri, joka katosi. *Gregory Burton: Sandyn vanhempien palkkaama psykiatri. *Jack Ruttle: Sandyn asiakas, joka etsii kadonnutta veljeään, Donalia. *Gloria: Jackin tyttöystävä. *Donal Ruttle: Jackin kadoksissa oleva veli. *Bobby Duke: Sandyn kauan etsimä henkilö, jonka hän löytää Ihmemaassa. Bobby ylläpitää Ihmemaan löytötavaratoimistoa. *Graham Turner: Vartija, joka ilmoittaa Jackille Sandyn katoamisesta. ==Vastaanotto== Marie Clairen lisäksi kirjaa ovat kehuneet muun muassa Irish Independent, Irish Times ja Daily Mail, joka kehui kirjaa lumoavaksi taikuuden ja todellisuuden sekoitukseksi. ==Lähteet== Luokka:Vuoden 2006 kirjat Luokka:Irlantilaiset romaanit
Paita pois

"Paita pois" on ensimmäinen single suomalaisen rap-artisti Uniikin neljänneltä studioalbumilta Kiitorata. Kappaleen on tuottanut Sakke. Kappale soi ensimmäisen kerran radiossa 10. huhtikuuta 2012 YleX:n "Rytmibarometri"-ohjelmassa.YLE Single julkaistiin 18. huhtikuuta. == Kappaleet == # Paita pois == Lähteet == Luokka:Uniikin kappaleet Luokka:Sakke Aallon tuottamat kappaleet Luokka:Vuoden 2012 kappaleet
Horrostila

Horrostila tarkoittaa tietokoneen sammuttamista tietokoneen tilaa hävittämättä. Kun tietokone laitetaan horrostilaan, tallennetaan sen keskusmuistissa olevat tiedot joko kovalevylle tai muulle pysyvälle muistille. Kun tietokone herätetään horrostilasta se on siis tismalleen samassa tilassa, kuin ennen horrostilaan siirtymistä. Verrattuna lepotilaan tietokone säästää enemmän sähkövirtaa, mutta palautuminen on toisaalta hitaampaa, mutta kuitenkin huomattavasti nopeampaa kuin tietokoneen käynnistäminen täysin suljetusta tilasta. ==Katso myös== * Energiansäästö * Lepotila Luokka:Käyttöjärjestelmätekniikka
Yön Polte

Yön Polte on kolmesta muusikosta, Kuningas Pähkinästä, Setä Tamusta ja Stigistä koostuva yhtye. Yön Poltteen esikoissingle Tyttö sinä olet meritähti julkaistiin digitaalisesti tammikuussa 2012. Kappale nauhoitettiin kesällä 2011 Gerbyssä, Vaasassa. Kappale on sittemmin yltänyt muun muassa Suomen virallisen singlelistan sijalle seitsemän, sekä Suomen Spotify-käyttäjien toiseksi kuunnelluimmaksi kotimaiseksi kappaleeksiTop 100 tracks from 2012 - Finland. Yön Poltteen toinen single Rakkauden ratapiha sai ensisoittonsa YleX:llä 15. huhtikuuta 2013. Kappale nauhoitettiin Kuningas Pähkinän ja Setä Tamun osalta Vaasassa, Stigin osuudet nauhoitettiin Helsingissä. Kappaleen virallinen julkaisupäivä oli 19. huhtikuuta 2013. == Diskografia == === Singlet === * Tyttö sinä olet meritähti (2012) * Rakkauden ratapiha (2013) * RIP (2016) * Aikamoinen munapää (2018) * Kauan sitten kaukaisessa galaksissa (2024) == Lähteet == Luokka:Suomalaiset hip hop -yhtyeet
Yleisluistelun Suomen-mestaruuskilpailut 1911

Suomen luistelumestaruudesta kilpailtiin Pohjoissatamassa. Väinö Wickström voitti mestaruuden voitettuaan kaksi pisintä matkaa. Arvo Tuomainen sijoittui samalla piistemäärällä toiseksi. Kolmas oli Joensuun Aksel Lihr. === Miesten yleismestaruus === Sija Kilpailija 500 m # 1 500 m # 5 000 m # Pisteet 1 Väinö Wickström 47,8 4 2.33,6 1 9.16,6 1 6 2 Arvo Tuomainen 47,6 1 2.35,1 3 9.21,4 2 6 3 Aksel Lihr 47,6 1 2.34,3 2 9.29,2 5 8 4 Johan Wikander 47,7 3 2.37,7 4 9.46,8 8 15 5 Gunnar Strömstén 49,1 6 2.38,3 6 9.27,8 4 16 6 Antti Wiklund 49,4 7 2.40,3 7 9.30,8 6 20 \- Waldemar Bergström ? ? 2.40,6 8 9.21,8 3 ? \- Axel Lindholm ? ? 2.37,7 5 9.37,4 7 ? \- B. Österlund 48,7 5 ? ? ? ? ? \- E. Lindman 49,8 8 ? ? ? ? ? == Lähteet == * 01.04.1911 Suomen Urheilulehti no 4 Luokka:Vuoden 1911 urheilu Luokka:Helsingin urheilutapahtumat Luokka:Pikaluistelun Suomen- mestaruuskilpailut
Saksan alle 20-vuotiaiden jääkiekkomaajoukkue

Liitto Deutsche Eishockey-Bund Valmentaja Tobias Abstreiterhttps://www.eliteprospects.com/team/1668/Germany-u20 Viitattu 4.1.2025 Eniten pisteitä Tobias Rieder: 26https://www.eliteprospects.com/team/1668/germany-u20/stats/all-time?sort=tp Viitattu 4.1.2025 Ensimmäinen peli Saksa 5–4 Yhdysvallat (23. joulukuuta 1976) Suurinumeroisin voitto Saksa 11–0 Puola (10. joulukuuta 2007) Suurinumeroisin tappio Kanada 18–2 Saksa (27. joulukuuta 1985) Maailmanmestaruuskilpailut kultaa: 0 hopeaa: 0 pronssia: 0 Saksan alle 20-vuotiaiden jääkiekkomaajoukkue edustaa Saksaa jääkiekon nuorten maailmanmestaruuskilpailuissa. 2000-luvulla joukkue on pelannut välillä 1. divisioonaa ja pääsarjaa. Saksan paras sijoitus on kotikisoista vuodelta 1981, jolloin joukkue oli viides. Tuolloin se edusti vielä Länsi-Saksaa. Vuodesta 1991 joukkue on edustanut yhdistynyttä Saksaa. Vuoden 2024 maailmanmestaruuskilpailuissa Saksa voitti ensimmäistä kertaa Suomen, lukemin 4–3. Tätä ennen joukkueet olivat kohdanneet aikaisemmissa kisoissa 25 kertaa. == Sijoitukset maailmanmestaruuskilpailuissa == * 1977 – 6. * 1978 – 7. * 1979 – 7. * 1980 – 6. * 1981 – 5. * 1982 – 7. * 1983 – 7. * 1984 – 7. * 1985 – 7. * 1986 – 8. (putosi B-sarjaan) * 1987 – B-sarja; 1 (nousi pääsarjaan) * 1988 – 7. * 1989 – 8. (putosi B-sarjaan) * 1990 – B-sarja; 2. * 1991 – B-sarja; 1 (nousi pääsarjaan) * 1992 – 7. * 1993 – 7. * 1994 – 7. * 1995 – 7. * 1996 – 8. * 1997 – 9. * 1998 – 10. (putosi B-sarjaan) * 1999 – B-sarja; 4. * 2000 – B-sarja; 2. * 2001 – 1. divisioona; 2. * 2002 – 1. divisioona; 1. (nousi pääsarjaan) * 2003 – 9. (putosi 1. divisioonaan) * 2004 – 1. divisioona, lohko-A; 1. (nousi pääsarjaan) * 2005 – 9. * 2006 – 1. divisioona, lohko-A; 1. (nousi pääsarjaan) * 2007 – 9. (putosi 1. divisioonaan) * 2008 – 1. divisioona, lohko-A; 1. (nousi pääsarjaan) * 2009 – 9. (putosi 1. divisioonaan) * 2010 – 1. divisioona, lohko-A; 1. (nousi pääsarjaan) * 2011 – 9. (putosi 1. divisioonaan) * 2012 – 1. divisioona, lohko-A; 1. (nousi pääsarjaan) * 2013 – 9. * 2014 – 9. * 2015 – 10. * 2016 – 1. divisioona, lohko-A; 5. * 2017 – 1. divisioona, lohko-A; 2. * 2018 – 1. divisioona, lohko-A; 3. * 2019 – 1. divisioona, lohko-A; 1. (nousi pääsarjaan) * 2020 – 9. * 2021 – 6. * 2022 – 6. * 2023 – 8. * 2024 – 9. == Lähteet == *Saksa nationalteamsoficehockeyssä 1 === Viitteet === === Huomautukset === 1Lähde on harrastelijasivu, jossa ei ole käytetty lähdeviitteitä. Tietolaatikon ottelutuloksiin on suhtauduttava varauksella. Luokka:Nuorten jääkiekkomaajoukkueet Luokka:Saksan jääkiekko
102 Miriam

102 Miriam on keskikokoinen ja hyvin tumma päävyöhykkeen asteroidi, joka kuuluu P-luokkaan. Sen löysi Christian Heinrich Friedrich Peters 22. elokuuta 1868. Asteroidi nimettiin Mirjamin, Vanhan testamentin henkilön ja Mooseksen siskon, mukaan. Tämä aiheutti hämmennystä, sillä asteroidit oli aina ennen nimetty mytologisten hahmojen mukaan. == Lähteet == *JPL -tietokanta (NASA) Luokka:Päävyöhykkeen asteroidit
Joka leikistä suuttuu

Joka leikistä suuttuu () on Anthony Horowitzin ensimmäinen aikuisille suunnattu romaani. Kirjan päähenkilönä on Guy Fletcher, joka yrittää selvittää erään vitsin alkuperää. ==Juoni== "Siinä on tämä kaveri, joka menee baariin..." Kirjan alussa kolmikymppinen Guy Fletcher menee Cat and Fiddle- baariin, jossa hän kuulee omasta mielestään harvinaisen huonon vitsin. Seuraavana päivänä Guy palaa baariin, jossa kuulee, että vitsin kertoja on Ron Meadows. Guy etsii käsiinsä Ronin ja saa kuulla, että Ron on kuullut vitsin hammaslääkäriltään. Pian kaikki johtolangat vitsistä kuitenkin katoavat mutta kuin sattuman kautta Guyn ollessa kiinalaisessa ravintolassa hän kuulee saman vitsin uudelleen ystävältään Dannyltä. Guy ryhtyy taas jäljittämään vitsiä ja kohtaa Sally Lockwoodin, joka on kuullut vitsin äidiltään. Sallyn äiti on kuitenkin sairas eikä muista missä on kuullut vitsin. Guy on onnellinen, että kaikki on päättynyt. Pian outoja asioita alkaa tapahtua Guylle: hänen puhelintaan salakuunnellaan ja hän näkee raha-automaatissaan tekstin: "Hahahaha!". Guy näkee kolme outoa miestä ja kompastuu banaaninkuoreen. Pikkuhiljaa pienet tapahtumat muuttuvat suuriksi, Johny Peters kuolee ja ruumis löydetään Guyn pakastimesta, jolloin häntä epäillään syylliseksi. Guy muistaa Sallyn ja ymmärtää, että myös tämä on vaarassa, koska hän on soittanut Sallylle monta kertaa. Hänen saapuessaan Sallyn talolle tämän talo räjähtää. Guylle ja Sallylle selviää, että kaikki on seurausta siitä, että Guy on ryhtynyt tukimaan vitsin alkuperää. Guy ja Sally jatkavat tutkimuksiaan kohtalokkain seurauksin. ===Henkilöitä=== *Guy Fletcher:Kolmikymppinen näyttelijä, joka ryhtyy selvittämään kuulemansa vitsin alkuperää. *Kate Evans: Guyn tyttöystävä, joka jättää tämän baarissa. *Ron Meadows: Vitsiniekka, jonka vitsin alkuperän Guy haluaa selvittää. *Sylvie Graham: Guyn agentti. *Herra Silberman:Unkarilainen hammaslääkäri. *Sally Lockwood: Leipomon pitäjä, johon Guy tutustuu jäljittäessään vitsiä. *Daphne Lockwood: Sallyn äiti. *Englantilainen, irlantilainen ja skotti: salaperäisiä miehiä, jotka varjostavat Guyta. ==Lähteet== Luokka:Vuoden 2004 kirjat Luokka:Englantilaiset romaanit Luokka:Anthony Horowitz
Voittajajoukkue

Voittajajoukkue oli MTV3-kanavalla syksyllä 2012 esitetty urheilullinen viihdeohjelma. Voittajajoukkueen tv-formaatti kehitettiin Suomessa. Se luotiin alusta alkaen kansainvälisille markkinoille. Voittajajoukkueessa tavallisista suomalaisista kootut 8–10 hengen joukkueet kilpailivat urheilun kautta saavutettavan maineen ja kunnian lisäksi 55 555 euron rahapalkinnosta. Jotta kaikki olivat lähtiessä samalla viivalla, luotiin ohjelmaa varten uusi urheilulaji Leet. Voittajajoukkue-ohjelman juonsi Venlapalkittu Aleksi Valavuori.Mikä ihmeen Leet? Ohjelman otteluselostajana toimi jalkapalloselostaja Tuomas Virkkunen. == Joukkueet == * LC Boom City * Elite * Sporticus * Kia Kaha * Riverside Fellows * Dekagoni * Bisons * Highlanders == Jaksot == Jakso Ensiesitys 1\. 8. syyskuuta 2012 2\. 15. syyskuuta 2012 3\. 22. syyskuuta 2012 4\. 29. syyskuuta 2012 5\. 6. lokakuuta 2012 6\. 13. lokakuuta 2012 7\. 20. lokakuuta 2012 8\. 27. lokakuuta 2012 9\. 3. marraskuuta 2012 == Lähteet == == Aiheesta muualla == * MTV3 - Voittajoukkue Luokka:2010-luvun suomalaiset kilpailuohjelmat
Helsingin yliopiston Meilahden kampus

Helsingin yliopiston Meilahden kampus on yksi Helsingin yliopiston kampusalueista. Se sijaitsee Helsingissä Meilahdessa ja on myös osa Meilahden sairaala-aluetta. ==Historia== Meilahden kampuksen synty voidaan ajoittaa toisaalta 1930-luvulle, kun Naistenklinikka valmistui vuonna 1934 Meilahden alueelle, ja toisaalta vuoteen 1966, kun Yliopistollinen keskussairaala (HYKS) valmistui sen lähettyville. thumb|250px|Terveystieteiden keskuskirjasto tammikuussa 2009. ==Kampuksen yksiköt== Kampuksella sijaitsevat mm. seuraavat Helsingin yliopiston yksiköt: * Lääketieteellinen tiedekunta * Suomen molekyylilääketieteen instituutti (FIMM) * Terveystieteiden keskuskirjasto Terkko Health Hub ==Aiheesta muualla== * Meilahden kampuksen esittely Helsingin yliopiston sivuilla Luokka:Helsingin yliopisto Luokka:Meilahti
Portugalin jääkiekkomaajoukkue

Portugalin jääkiekkomaajoukkue edustaa Portugalia kansainvälisissä jääkiekko- otteluissa ja -turnauksissa. Portugali on ollut vuodesta 1999 alkaen Kansainvälisen jääkiekkoliiton IIHF:n jäsen. Tämä tapahtui samaan aikaan, kun maahan avattiin ensimmäinen kaukalo Viseuun. Vuonna 2006 kaukalo kuitenkin remontointiin jääkiekkoiluun sopimattomaksi. Seuraava maan jääurheiluliiton yritys järjestää sopivat olot jääkiekkoilulle tapahtui, kun 24 000 asukkaan Elvasin kaupunkiin rakennettiin talvikuukausiksi kaukalo härkätaisteluareenalle. Kaukalo on käytössä vain puolitoista kuukautta vuodessa, ja sen mitat ovat 20 × 40 metriä. Portugalin joukkue pelasi kaukalossa ottelun vuonna 2015 tšekkiläisiä pelaajia vastaan. Portugali on osallistunut kahdesti IIHF:n Development Cup -turnaukseen. Ensimmäisellä kerralla vuonna 2017 joukkueessa oli paljon rullakiekon pelaajia ja joitakin ulkoportugalilaisia, muun muassa Quebecista. Joukkueessa pelasi myös Christopher Leite, joka on pelannut Ranskan korkeimmalla sarjatasolla. Vuoden 2017 turnauksessa joukkue sijoittui kolmanneksi eli toiseksi viimeiseksi voitettuaan Andorran jatkoajalla. Portugalia valmensi yhdysvaltalainen Jim Aldred. Kyseessä oli ensimmäinen Portugalin jääkiekkomaajoukkueen kansainvälinen turnaus. Ensimmäisen turnauksen aikoihin maan jääurheiluliiton oli tarkoitus yhdistyä Portugalin talviurheiluliittoon, minkä varaan jääkiekkoharrastajat laskivat paljon. Vuoden 2018 turnauksessa joukkueen sijoitus oli toinen sen voitettua Irlannin ja Andorran mutta hävittyä Pohjois- Makedonialle. Portugalin kaltaiselle kehittyvälle jääkiekkomaalle Development Cup oli tärkeä, sillä sen avulla joukkueen Portugalissa harjoittelevat pelaajat saivat kansainvälistä kokemusta. Vuonna 2022 maassa oli 57 rekisteröitynyttä miesjääkiekkoilijaa, mutta ei yhtään virallista tuomaria, eikä edelleenkään yhtään jäähallia tai kaukaloa. Lissabon on yksi harvoja Euroopan pääkaupunkeja, jossa ei ole jäähallia. Sen vuoksi monet portugalilaispelaajat harjoittelivat 2010-luvun lopulla Espanjassa sekä Granadassa että Madridin alueella. Portugalin jääurheiluliiton yksi tavoitteista onkin ylläpitää hyvät suhteet espanjalaisten jääkiekkoharrastajien kanssa. Pitkän ajan tavoitteissa liitto on hahmotellut yhteistä Pyreneiden niemimaan liigaa. Liiton puheenjohtajan Mauricio Xavierin mukaan maa on saanut paljon apua jääkiekkotoimintaan Tšekin suurlähettiläältä Lissabonista. Xavier itsekin tutustui jääkiekkoon ulkomailla, Kanadassa, ollessaan siellä maanpaossa lapsena. Portugalilla ei ole sijoitusta jääkiekon maailmanrankingissa, koska joukkue ei ole osallistunut yhteenkään viralliseen maailmanmestaruusturnaukseen. Tunnetuimpia portugalilaistaustaisia jääkiekkoilijoita lienevät NHL-pelaajat John Tavares ja Mike Ribeiro. == Lähteet == luokka:Jääkiekkomaajoukkueet Jääkiekkomaajoukkue
Theagenes Thasoslainen

Theagenes Thasoslainen (400-luku eaa.) oli antiikin kreikkalainen urheilusankari. Hän voitti urheilu-urallaan enemmän kilpailuja kuin kukaan toinen antiikin ajan urheilija: yhteensä 1 400 kilpailua nyrkkeilyssä ja pankrationissa, joista merkittävimpinä kolmesti Olympian kisoissa ja Delfoissa Python kisoissa, yhdeksästi Nemeassa ja kymmenen kertaa Isthmiassa. Päälajissaan nyrkkeilyssä Theageneen kerrotaan olleen voittamaton 22 vuoden ajan. ==Lähteet== *Koski, Rissanen, Tahvanainen: Antiikin urheilu, Olympian kentiltä Rooman areenoille Atena kustannus 2004, s. 37 Luokka:Antiikin kreikkalaiset Luokka:Olympian kisojen voittajat‎
Moskovan riemukaari (Moskova)

Moskovan riemukaari () on riemukaari, joka sijaitsee Moskovan kaupungin voiton aukiolla Venäjällä. Riemukaaren rakentaminen aloitettiin vuonna 1829 ja riemukaari valmistui vuonna 1834. Riemukaari on rakennettu muistoksi Venäjän voitettua Napoleonin 1812 vuoden sodassa. Riemukaaren veistokset ja pylväät on valmistettu valuraudasta ja riemukaari on valmistettu tiiliskivistä, jotka on päällystetty kalkilla. Vuonna 1936 riemukaari purettiin Stalinin määräyksestä ja riemukaaren veistokset siirrettiin museoihin. Vuosina 1966-68 riemukaari rakennettiin uudestaan Moskovan voiton aukiolle. == Lähteet == == Aiheesta muualla == Luokka:Moskovan patsaat ja veistokset Luokka:Riemukaaret Luokka:Venäjän muistomerkit Luokka:Uudelleenrakennetut rakennukset ja rakennelmat
Konsonanttien oikeudenkäynti

Konsonanttien oikeudenkäynti (; tai Iudicium Vocalium) on Lukianoksen kirjoittama satiiri. Se kertoo konsonanttien keskinäisestä oikeudenkäynnistä, jossa sigma on haastanut taun oikeuteen tämän käyttäytymisestä kreikan kielessä. Lukianoksen teos satirisoi hänen aikansa toisen sofistiikan attikismia eli pyrkimystä jäljitellä klassisen ajan attikan murretta sen sijaan, että hyväksyttäisiin kielen luonnollinen kehitys. Lukianos pilkkaa muun muassa vaatimatonta syntyperää olevia reettoreita, jotka esittävät olevansa attikalaisia ja pyrkivät tekemään vaikutuksen yleisöönsä muutaman attikalaisen sanan sanavarastolla. Lukianoksen teos koostuu sigman tuomareille pitämästä puheesta. Tuomareina oikeudenkäynnissä toimivat seitsemän vokaalia, koska niillä on korkein asema kirjainten joukossa; tämä johtuu siitä, että ne voidaan lausua yksinäänkin. Syytepuheessaan sigma syyttää naapuriaan tauta väkivallasta ja epäoikeudenmukaisuudesta. Hän sanoo kestäneensä taun toimia alueillaan pitkään, mutta nyt häirintä oli kuulemma vain yltymässä. Sigma pelkää menettävänsä asemansa kirjaimena kokonaan ja jäävänsä pelkäksi hälyääneksi.Lukianos: Konsonanttien oikeudenkäynti 1–2. Sigman huolestumisen syy on klassisen kreikan murre-eroissa: monissa murteissa eräitä sanoja kirjoitettaessa käytetään sigmaa, kun taas attikan murteessa käytetään tau- kirjainta. Sigma kertoo kestäneensä vielä valittamatta taun tunkeutumisen sigman tilalle sellaisissa sanoissa kuin tessarakonta/tettarakonta (, ’neljäkymmentä’) ja sēmeron/tēmeron (, ’tänään’); hän oli pitänyt tätä vain leikintekona ja erikoisuutena sanojen lausumisessa. Taun tunkeutuminen oli kuitenkin jatkunut, ja lopulta tämä oli kehdannut hyökätä sellaiseenkin sanaan kuin basilissa (, ’kuningatar’).Lukianos: Konsonanttien oikeudenkäynti 7–8. Sigma syyttää tauta hyökkäämisestä myös monien muiden kirjainten, kuten deltan, theetan ja zeetan kimppuun.Lukianos: Konsonanttien oikeudenkäynti 10. Lisäksi tämä mainitsee puheessaan myös muita vastaavanlaisia kirjainten välisisiä kiistatapauksia, kuten lambdan ja rhoon kiistan sanassa kefalalgia/kefalargia (, ’päänsärky’); gamman ja kapan kiistan sanassa gnafalla/knafalla (, ’nöyhtä’); sekä lambdan ja gamman kiistan sanassa molis/mogis (, ’vaivoin’).Lukianos: Konsonanttien oikeudenkäynti 4. Lopussa sigma ehdottaa taulle rangaistukseksi kuolemaa ristiinnaulitsemalla; onhan ristinpuukin (, stauros) saanut muotonsa tau-kirjaimesta.Lukianos: Konsonanttien oikeudenkäynti 12. == Lähteet == == Kirjallisuutta == * Kreikankielinen alkuteksti ja englanninkielinen käännös. == Aiheesta muualla == * Lucian: Trial in the Court of Vowels * Lucien: Le Jugement des Voyelles * Λουκιανός: Δίκη Συμφώνων (τοῦ Σίγμα πρὸς τὸ Ταῦ ὑπὸ τοῖς ἑπτὰ φωνήεσιν) Luokka:Lukianoksen teokset
Valko-Venäjän alle 20-vuotiaiden jääkiekkomaajoukkue

Liitto Valko-Venäjän jääkiekkoliitto Päävalmentaja Sergei Stashttps://www.eliteprospects.com/team/1676/belarus-u20/2021-2022 Viitattu 21.4.2024. Sarjataso 1\. divisioona Eniten pisteitä Dmitri Ambrozheichik: 26https://www.eliteprospects.com/team/1676/belarus-u20/stats/all-time?sort=PTS Viitattu 21.4.2024. Ensimmäinen peli Kazakstan 4–0 Valko-Venäjä (10. marraskuuta 1992) Suurinumeroisin voitto Valko-Venäjä 19–0 Liettua (12. marraskuuta 1992) Suurinumeroisin tappio Slovakia 11–1 Valko-Venäjä (27. joulukuuta 2002) Maailmanmestaruuskilpailut kultaa: 0 hopeaa: 0 pronssia: 0 Valko-Venäjän alle 20-vuotiaiden jääkiekkomaajoukkue edustaa Valko-Venäjää jääkiekon nuorten maailmanmestaruuskilpailuissa ja muissa ikäluokkansa kansainvälisissä otteluissa. Venäjän hyökättyä Ukrainaan helmikuussa 2022 Valko-Venäjänkin jääkiekkomaajoukkueet suljettiin kansanvälisestä toiminnasta ulos, koska maa tukee Venäjää. == Sijoitukset maailmanmestaruuskilpailuissa == * 1993 – C-sarjan karsinta; ei noussut C-sarjaan * 1994 – C-sarjan karsinta; 4. (nousi C-sarjaan) * 1995 – C1-sarja; 4. * 1996 – C-sarja; 4. * 1997 – C-sarja; 1. (nousi B-sarjaan) * 1998 – B-sarja; 1. (nousi pääsarjaan) * 1999 – 10. (putosi B-sarjaan) * 2000 – B-sarja; 1. (nousi pääsarjaan) * 2001 – 9. * 2002 – 9. * 2003 – 10. (putosi 1. divisioonaan) * 2004 – 1. div., lohko B; 1. (nousi pääsarjaan) * 2005 – 10. (putosi 1. divisioonaan) * 2006 – 1. div., lohko B; 1. (nousi pääsarjaan) * 2007 – 10. (putosi 1. divisioonaan) * 2008 – 1. div., lohko B; 2. * 2009 – 1. div., lohko A; 2. * 2010 – 1. div., lohko B; 2. * 2011 – 1. div., lohko A; 2. * 2012 – 1. div., lohko A; 2. * 2013 – 1. div., lohko A; 2. * 2014 – 1. div., lohko A; 3. * 2015 – 1. div., lohko A; 1. * 2016 – 10. (putosi 1. divisioonaan) * 2017 – 1. div., lohko A; 1. * 2018 – 10. (putosi 1. divisioonaan) * 2019 – 1. div., lohko A; 2. * 2020 – 1. div., lohko A; 3. * 2021 – 1. div., lohko A:n turnaus peruttiin koronaviruspandemian vuoksi. * 2022 – 1. div., lohko A; 1. (oli määrä nousta pääsarjaan) * 2023 – Joukkue suljettiin kisoista Venäjän hyökättyä Ukrainaan. == Lähteet == * http://www.nationalteamsoficehockey.com/belarus.html 1 === Viitteet === === Huomautukset === 1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 24.3.2012. Tietolaatikon ottelutuloksiin on suhtauduttava varauksella. Luokka:Nuorten jääkiekkomaajoukkueet Luokka:Valko-Venäjän jääkiekko
Sonangol

Sonangol Group on Angolassa toimiva valtion öljy-yhtiö, joka tuottaa maaöljyä ja maakaasua. Yritys perustettiin vuonna 1976 maan itsenäistymisen jälkeen, jolloin maassa toiminut öljy-yhtiö ANGOL kansallistettiin ja jaettiin kahteen toimivaan yritykseen. Yrityksen päämaja sijaitsee Luandassa. Yrityksellä on monia tytäryhtiöitä muun muassa Brazzavillessä, Hongkongissa, Houstonissa, Lontoossa ja Singaporessa. Yritys on toiminut Ricardo Teixeiran sponsorina tämän edustettua Angolaa pikkuformulaluokissa. == Aiheesta muualla == *Sonangol kotisivut Luokka:Angola Luokka:Öljy-yhtiöt Luokka:Valtionyhtiöt
Keretizein

Keretizein (, ”surmata sarvella”) oli antiikin Kreikassa 500- ja 400-luvun eaa. taitteessa kehitetty mailapeli, joka muistutti nykyaikaista maahockeyta. Keretizeinia pelattiin kahdessa joukkueessa, joissa oli vähintään kolme pelaajaa kummassakin. Mailojen varret olivat puuta ja lavat vuohen tai naudan sarvea, mistä pelin nimikin tulee. Pelin sääntöjä ei enää tunneta, mutta luultavasti joukkue sai pisteen lyötyään pallon vastapuolen kenttäpuoliskon päätylinjan taakse. == Lähteet == == Aiheesta muualla == * Keretizeinin pelaajia kreikkalaisessa reliefissä 490 eaa. Luokka:Antiikin Kreikan kulttuuri Luokka:Antiikin urheilu Luokka:Maahockey
Antti Telenius

Antti Telenius (s. 20. elokuuta 1945 Tampere) on suomalainen pitkän linjan muusikko, laulaja, säveltäjä ja sanoittaja. Telenius on laulaja Vera Teleniuksen poika. Telenius keikkailee edelleenkin. Teleniuksen muusikonura alkoi 17-vuotiaana, jolloin hän ryhtyi The Sharks yhtyeen laulaja-rumpaliksi. Hän ryhtyi ravintolamuusikoksi Matti Lepänhaaran yhtyeessä, joka noin vuoden kuluttua muuntui Juhana Quartetiksi. Teleniuksen lupaavasti alkanut ura keskeytyi rajun kolarin vuoksi vuonna 1971. Telenius selvisi ainoana viisihenkisestä seurueesta korarissa. Kuntouduttuaan onnettomuudesta Telenius perusti yhdessä kahden muusikon kanssa kokoonpanon nimeltä Trio Hämeen Hitaat. Hämeen Hitaiden tarkoituksena on tehdä kunnon perinteistä tanssimusiikkia sekä antaa tanssiyleisölle parhaansa. Pidettyään keikkailussa 10 vuotta taukoa, esiintyi Antti Telenius ja Hämeen Hitaat 10.10.2013. ==Lähteet== Luokka:Suomalaiset sanoittajat Luokka:Suomalaiset säveltäjät Luokka:Suomalaiset muusikot Luokka:Suomalaiset laulajat Luokka:Vuonna 1945 syntyneet Luokka:Elävät henkilöt
Sky (yritys)

Sky Group Limited on brittiläinen media- ja teleyhtiö, jonka omistaa yhdysvaltalainen viestintäkonserni Comcast. Sen päämaja sijaitsee Lontoossa, ja sillä on toimintaa Yhdistyneessä kuningaskunnassa, Irlannissa, Saksassa, Itävallassa ja Italiassa. Yhtiön toiminta keskittyy pääasiassa satellittitelevisiolähetyksiin sekä tv- ja elokuvatuotantoon. Sky on suurin maksutelevisioyhtiö Euroopassa niin markkina-arvolla kuin asiakasmäärällä mitattuna.Leading European pay TV operators in 2018, Statista, viitattu 3.12.2019 Sky passes 23 million subscribers, launching HDR in 2019, CSI Magazine, viitattu 3.12.2019 == Historia == Yhtiö syntyi 2. marraskuuta 1990, kun Sky Television ja British Satellite Broadcasting yhdistyivät. Ennen siirtymistään Comcastin omistukseen, yhtiö oli listattu Lontoon pörssiin ja noteerattu FTSE 100 -indeksissä. Vuonna 2018 sen markkina-arvo oli 18,75 miljardia puntaa (26,76 miljardia euroa), ja sillä oli noin 31 000 työntekijää.Sky's Competitors, Revenue, Number of Employees, Funding and Acquisitions, Owler, viitattu 3.12.2019 Rupert Murdochin mediakonserni 21st Century Fox ja sen edeltäjä News Corporation toimivat pitkään Skyn pääomistajana. 21st Century Fox ilmoitti hankkivansa yhtiön kokonaan omistukseensa vuonna 2016.21st Century Fox Agrees to Buy Sky, Bloomberg, viitattu 3.12.2019 Murdoch oli yrittänyt hankkia Skyn koko osakekannan jo vuonna 2011, mutta tuolloin kauppa kaatui News of the World -lehden hakkerointiskandaaliin.News Corp withdraws bid for BSkyB, BBC News, viitattu 3.12.2019 Huhtikuussa 2018 puolestaan Comcast ilmoitti jättävänsä tarjouksen Skysta. Comcast voitti tarjouskilpailun saman vuoden syyskuussa.Comcast outbids Fox in $40B battle for Sky, TechCrunch, viitattu 3.12.2019 Fox ilmoitti lokakuussa myyvänsä Comcastille oman osuutensa yhtiöstä, ja samassa kuussa Comcast osti vielä loputkin Skyn osakkeista.Comcast Closes Deal for Fox's Sky Stake, Owns Over 75% of European Pay-TV Giant, Variety, viitattu 3.12.2019 Comcast to buy remaining Sky shares after bid gets 95% acceptance, Stock Market Wire, viitattu 3.12.2019 == Katso myös == *Sky News *Sky Sports == Lähteet == == Aiheesta muualla == *skygroup.sky Luokka:Brittiläiset televisioyhtiöt Luokka:Televisioverkot Luokka:Comcast
Ringo ja Aku

Ringo ja Aku on suomirockyhtye Eppu Normaalin rumpalina tunnetun Aku Syrjän soolosingle. Single julkaistiin 7. lokakuuta 1980 samanaikaisesti Eppu Normaalin muiden jäsenten omien singlejen kera. Singlen a-puolen kappaleen "Ringo ja Aku" sävelsi ja sanoitti Juice Leskinen, joten singlen b-puolelle kelpasi mikä tahansa kappale. Näin ollen singlen b-puolen kappaleen ”Sikaillaan” tekivät Eppu Normaalin laulaja Martti Syrjä ja kitaristi Juha Torvinen. "Ringo ja Aku" on julkaisunsa jälkeen pysynyt melko vakituisesti Eppu Normaalin konserttien settilistassa, ja se on ainoa yhtyeen jäsenten soolosingleillä julkaistu kappale, jota on esitetty yhtyeen keikoilla vielä 2000-luvullakin. Molemmat kappaleet on myöhemmin julkaistu Eppu Normaalin kokoelmalevyillä Aku, Juha, Martti ja Mikko² – soolot (1987) sekä Hatullinen paskaa / Soolot (1990). == Kappaleet == # # == Kokoonpano == * Aku Syrjä – rummut ja laulu * Mikko ”Pantse” Syrjä – kitara ja basso * Juha Torvinen – kitara kappaleessa ”Sikaillaan” * Eero ”Safka” Pekkonen – urut ja taustalaulu * Ila Loueranta – taustalaulu * Jari Yliaho – taustalaulu == Lähteet == Luokka:Vuoden 1980 kappaleet Luokka:Suomalaiset rockkappaleet
Bermudan vaakuna

Bermudan vaakuna on Bermudan tunnus lipun, kansallislaulun ja moton ohella. Se hyväksyttiin käyttöön vuonna 1910. Vaakuna on Bermudan lipun oikeassa puoliskossa. Vaakunassa on Yhdistyneeseen kuningaskuntaan viittaava punainen leijona. Se kannattelee kuvaa Sea Venture -laivan haaksirikosta Bermudan lähellä vuonna 1609. Laiva törmäsi vedenalaiseen kariin, vaikka se vaakunassa on vedenpinnan yläpuolella. ==Lähteet== Vaakuna Luokka:Yhdistyneen kuningaskunnan vaakunat
Laszlo Antal

Laszlo Charles Antal (10. huhtikuuta 1936 Pécs, Unkari - 30\. maaliskuuta 2010) oli unkarilaissyntyinen brittiläinen ampuja. Antal opiskeli nuorena lääketiedettä ja osallistui aktiivisesti Unkarin kansannousuun 1956. Tapahtumien jälkeen hän joutui piileskelemään monia viikkoja ystävänsä viinikellarissa ennen kuin hän lopulta pakeni jalkaisin Itävallan rajan ylitse. Itävaltaan saavuttuaan Antal meni unkarilaisten kaivostyöläisten ryhmän kanssa Isoon-Britanniaan ja työskenteli hetken verran Yorkshiressä hiilikentällä. Hän ryhtyi myöhemmin opiskelemaan lääketiedettä Oxfordin yliopistossa ja kiinnostui ammunnasta. Kun Antal valmistui tohtoriksi, hän muutti Liverpooliin ja liittyi paikalliseen Mossley Hill Rifle & Pistol Club -ammuntaseuraan. Hän oli Yhdistyneen kuningaskunnan ammuntamaajoukkueen vakijäsen saatuaan maan kansalaisuuden. Antal voitti useita mestaruuksia kansallisista mestaruuskisoista, mutta sai vain yhden mitalin kansainvälisistä kilpailuista: brittiläisen kansainyhteisön kisojen pronssimitalin vapaapistoolista vuonna 1974. Hän osallistui 50 metrin vapaapistoolissa Montréalin olympialaisiin 1976, joissa hän oli jaetulla 12. sijalla. Antal oli mukana Britannian olympiajoukkueessa jälleen vuonna 1988, jolloin hän oli maansa ammuntajoukkueen lääkäri. Hän toimi samassa roolissa myös MM- ja EM- kilpailuissa. Antal toimi myös Britannian pienoiskivääriliiton varapuheenjohtajana ja kirjoitti pistooliammuntaan liittyviä arvostettuja kirjoja. ==Lähteet== *Antalin profiili sports-reference.com -sivustolla Luokka:Brittiläiset ampujat Luokka:Vuonna 1936 syntyneet Luokka:Vuonna 2010 kuolleet
Tanskan alle 20-vuotiaiden jääkiekkomaajoukkue

Liitto Danmarks Ishockey Union Päävalmentaja Jens Nielsenhttps://www.eliteprospects.com/team/1630/denmark-u20/team-staff-history Viitattu 3.4.2024. Sarjataso 1\. divisioona Eniten pisteitä Frans Nielsen: 39https://www.eliteprospects.com/team/1630/denmark-u20/stats/all-time?sort=PTS Viitattu 3.4.2024. Ensimmäinen peli Tanska 3–0 Italia (Caen, Ranska; 5. maaliskuuta 1979) Suurinumeroisin voitto Tanska 19–0 Espanja (Belluno, Italia; 21. maaliskuuta 1988) Suurinumeroisin tappio Slovakia 22–0 Tanska (Esbjerg, Tanska; 1. tammikuuta 1994) Maailmanmestaruuskilpailut kultaa: 0 hopeaa: 0 pronssia: 0 Tanskan alle 20-vuotiaiden jääkiekkomaajoukkue edustaa Tanskaa jääkiekon nuorten maailmanmestaruuskilpailuissa ja muissa nuorten maaotteluissa. Tähän mennessä Tanskan paras saavutus on viides sija vuoden 2017 maailmanmestaruuskilpailuista. == Sijoitukset maailmanmestaruuskilpailuissa == * 1979 – B-sarja; 4. * 1980 – B-sarja; 5. * 1981 – B-sarja; 5. * 1982 – B-sarja; 4. * 1983 – B-sarja; 7. * 1984 – B-sarja; 8. (putosi C-sarjaan) * 1985 – C-sarja; 4. * 1986 – C-sarja; 2. * 1987 – C-sarja; 2. * 1988 – C-sarja; 1. (nousi B-sarjaan) * 1989 – B-sarja; 7. * 1990 – B-sarja; 4. * 1991 – B-sarja; 8. (putosi C-sarjaan) * 1992 – C-sarja; 2. * 1993 – C-sarja; 2. * 1994 – C-sarja; 3. * 1995 – C-sarja; 3. * 1996 – C-sarja; 3. * 1997 – C-sarja; 3. * 1998 – C-sarja; 1. (nousi B-sarjaan) * 1999 – B-sarja; 3. * 2000 – B-sarja; 8. (putosi 2. divisioonaan) * 2001 – 2. divisioona; 4. * 2002 – 2. divisioona; 2. (nousi 1. divisioonaan) * 2003 – 1. divisioona, ryhmä B; 5. * 2004 – 1. divisioona, ryhmä A; 2. * 2005 – 1. divisioona, ryhmä B; 3. * 2006 – 1. divisioona, ryhmä A; 2. * 2007 – 1. divisioona, ryhmä A; 1. (nousi pääsarjaan) * 2008 – 10. (putosi 1. divisioonaan) * 2009 – 1. divisioona, ryhmä B; 2. * 2010 – 1. divisioona, ryhmä A; 2. * 2011 – 1. divisioona, ryhmä B; 1. (nousi pääsarjaan) * 2012 – 10. (putosi 1. divisioonaan) * 2013 – 1. divisioona, ryhmä A; 3. * 2014 – 1. divisioona, ryhmä A; 1. * 2015 – 8. * 2016 – 8. * 2017 – 5. * 2018 – 9. * 2019 – 10. (putosi 1. divisioonaan) * 2020 – 1. divisioona, ryhmä A; 5. * 2021 – 1. divisioona, ryhmä A:n turnaus peruttiin koronaviruspandemian vuoksi. * 2022 – 1. divisioona, ryhmä A; 5. * 2023 – 1. divisioona, ryhmä A; 5. * 2024 – 1. divisioona, ryhmä A; 3. == Lähteet == == Aiheesta muualla == * Tanskan jääkiekkoliiton viralliset sivut * Tanska IIHF:n sivuilla * Tanska nationalteamsoficehockeyssä Luokka:Nuorten jääkiekkomaajoukkueet Luokka:Tanskan jääkiekko
Saloum

Saloum on 104 kilometriä pitkä joki Senegalissa. Joki muodostaa 1 800 neliökilometrin kokoisen suistoalueen, joka on merkittävä lintujen pesintäalue. Suistolta alkava mangrovekasvisto seuraa jokea 70 kilometriä sisämaahan. Suistosta on tehty kansallispuisto, josta tuli Unescon maailmanperintökohde vuonna 2011. ==Aiheesta muualla== ==Lähteet== Luokka:Senegalin joet
Berdytšiv

Berdytšiv () on keskikokoinen kaupunki pohjoisen Ukrainan Žytomyrin alueella. Kaupunki on asukasluvultaan toiseksi suurin kaupunki maakunnassaan. Se on heinäkuusta 2020 ollut osa Berdytšivin piiriä. Vuonna 2001 Berdytšivin asukasluku oli 87 575. ==Historia== Paikkakunta mainitaan historiallisissa dokumenteissa ensimmäisen kerran vuonna 1545. Teollistumisen myötä kaupunki kasvoi kehittyi nopeasti; 1800-luvun jälkipuoliskolla se oli hetken aikaa Ukrainan neljänneksi suurin kaupunki. 1900-luvulle tultaessa kaupungissa asui erittäin paljon juutalaisia; heistä vain muutama selvisi hengissä toisen maailmansodan joukkotuhonnasta. Kaupungin nähtävyyksiin kuuluvat nykyään muun muassa katolisten karmeliittojen linnoitettu luostari vuodelta 1739 ja Pyhän Varvaryn (Barbaran) kirkko (1826). ==Liikenne== Kaupungin rautatieasema on Ukrainan päärataverkon risteysasema. Maantieyhteyksistä merkittävimpiä ovat Žytomyristä saapuva ja etelään Romanian Iașiin jatkava eurooppatie (valtatie M21) ja naapuripiireihin lounaassa johtava maantie P31. Satelliittikuvan mukaan 5 kilometriä kaupungin länsipuolella on lentokenttä. ==Katso myös== * kirjailija Joseph Conrad ==Lähteet== ==Aiheesta muualla== * Ympäröivän Berdytšivin piirin kotisivut * Valokuvia kaupungista Luokka:Žytomyrin alueen kaupungit
Bandai Namco Entertainment

Bandai Namco Entertainment Inc. (BNEI) () on vuonna 2005 perustettu japanilainen pelinkehitykseen ja julkaisuun keskittynyt arcade-, mobiili- ja tietokonepelejä tuottava yritys. Yhtiö syntyi Bandain ja Namcon yhdistyessä muodostaen Namco Bandai Holdings Inc. -yhtiön. Yhtiö on muuttanut nimensä nykyiseen muotoon vuonna 2014. Aiempi nimi oli Bandai Namco Games Inc. (NBGI) (). Sunrise on samaan ryhmään kuuluva animeen ja viestintään keskittynyt yhtiö. Hanayashikin huvipuisto kuuluu ryhmään. Pelihallit ovat vähentyneet maailmanlaajuisesti ja vuonna 2021 Namco Funscape Lontoossa suljettiin. Yhtiöllä on Guinnessin ennätys yhdestä tuotteesta julkaistujen mainosten määrässä: Nintendo DS pelille Solatorobo - Sore Kara CODA e- () julkaistiin 100 versiota mainoksesta vuonna 2010. ==Pelisarjat== Bandai Namco omistaa useiden miljoonien videopelien franchising-yhtiöitä, mukaan lukien Yhtiön tunnetuimpiin pelisarjoihin lukeutuvat: * Souls (pelisarja), tunnetaan myös nimellä Soulslike. * Dragon Ball Z, tappelupeli sarja * Tekken, tappelupeli sarja * Tales of, Toimintaroolipeli sarja * Naruto, tappelupeli sarja * One Piece, Toimintaseikkailupeli sarja * Digimon, Taktinen roolipeli sarja == Katso myös == * Bandai * Namco * Sunrise == Lähteet == == Aiheesta muualla == * Profiili MobyGamesissä * Virallinen sivusto /